Բանկետ

thumb|237px|Պետական բանկետ (Ֆրանսիա, 1517)
**Բանկետ** (), հանդիսավոր հրավիրյալ  ճաշկերույթ կամ ընթրիք, որը կազմակերպվում է որոշակի անձի կամ իրադարձության պատվին (օրինակ՝ տարեդարձ կամ հարսանիք)։ Բանկետների կազմակերպման համար հաճախ օգտագործվում է հատուկ հանդիսությունների սրահ:

Բանկետը կարող է նաև հնարավորություն ընձեռել հավաքվածներին՝ միասին արտահայտելու իրենց ընդհանուր գաղափարներն ու ձգտումները և հավաստել հասարակությանը իրենց միասնությունն ու համախմբվածությունը: Քաղաքական բնույթի բանկետները միշտ էլ մեծ պահանջարկ են ունեցել Անգլիայում։ Ֆրանսիայում դրանք կարևոր դեր են խաղացել մեծ հեղափոխության ժամանակաշրջանում՝ «քաղաքացիական բանկետներ», ինչպես նաև «ռեֆորմիստների բանկետներ» անվանումով, ինչը հանգեցրել է իշխանափոխության երկրում։

## Պատմություն
Ճաշկերույթի պատմությունը սկսվել  է նախնադարյան հասարակությունից: Ավելի ճիշտ՝ այն որսորդներից, ովքեր հավաքույթներ էին կազմակերպում կրակի մոտ՝ ի պատիվ մամոնտի հաջող որսի։ Պեղումները ապացուցում են, որ նույնիսկ նման պարզունակ միջոցառումներն  արդեն ներառել են բանկետի տարրեր։

Ռուսական գրավոր աղբյուրներում բանկետ բառն առաջին անգամ հայտնվել է 1675 թվականին։ Մինչ այդ օգտագործվել է խրախճանք բառը։ Բանկետ բառը փոխառված է գերմաներեն Bankett, իտալերեն banchetto, ֆրանսերեն և անգլերեն banquet  բառերից։ Մինչև 19-րդ դարի վերջը Ռուսաստանում ավելի հաճախ օգտագործվել է «Հրավիրյալ ճաշ» հասկացությունը, իսկ խորհրդային տարիներին՝ մինչև 1940-ական թվականները (երբեմն ավելի ուշ ժամանակաշրջանում), ասում էին «հանդիսավոր ընթրիք» կամ «ընկերական ընթրիք»։

## Բանկետը սննդի կազմակերպման  տեխնոլոգիաներում
thumb|255px|Բանկետ ԵԺԿ գագաթնաժողովի ժամանակ
Բանկետը ռեստորանային սպասարկման ամենահայտնի ձևաչափերից մեկն է, որն ակտիվորեն կիրառվում է սննդի կազմակերպման բնագավառի ժամանակակից ռուսական շուկայում: Հենց մեծամասշտաբ տոնահանդեսների կազմակերպման բնագավառում է այսօր տեղի ունենում ռուսական սննդի կազմակերպման ընկերությունների և շրջիկ սպասարկման  ռեստորանների (ՇՍՌ) զարգացումն ու հզորացումը։

Պատվերների մեծ մասը (90%) նախատեսված է բավականին ստանդարտ միջոցառումների համար՝ հրավիրվածների թիվը կազմում է 50-ից 300 հոգի: Սակայն, սննդի կազմակերպման ընկերությունների շահույթի մեծ մասը ստացվում է մեծածավալ պատվերներից, որոնց բյուջեն կազմում է ավելի քան 1 միլիոն ռուբլի է: 2010 թվականի արդյունքներով, սննդի կազմակերպման ընկերությունների մեծ մասի շահույթի 45%-ը ստացվում է մեծածավալ բանկետային միջոցառումներից։   

Ի տարբերություն ֆուրշետների, որոնք առաջատար տեղ են զբաղեցնում պատվերների քանակով, ռեստորանային սպասարկման բանկետային ձևը առաջատար տեղ է զբաղեցնում ստացված շահույթի առումով: Դա պայմանավորված է ընդհանուր տնտեսական աճով և ռուսական սննդի շուկայում սննդի կազմակերպման ժամանակակից տեխնոլոգիաների կատարելագործմամբ:

## Բանկետների ձևավորում
Բանկետների ձևավորման ստանդարտ հավաքածուն ներառում է՝ ծաղիկներ, փուչիկներ, բանկետային գործվածքներ (սեղանի զարդարում, սփռոցներ, ժապավեններ և այլ գունագեղ զարդեր): Հատուկ առիթների համար հնարավոր են առանձին աքսեսուարներ՝ լուսավորության ձևավորում, մոմեր, պաստառներ, արձանիկներ։ Երբեմն հրավիրվում է թամադա, երաժշտական հաղորդավար (դիջեյ), կազմակերպվում է շոու ծրագիր (արտիստների կատարումներ կենդանի երաժշտությամբ, երգերով և պարով), իսկ միջոցառումից հետո կազմակերպվում  է հյուրերի տեղափոխում հատուկ տրանսպորտով (ավտոբուսներ, լիմուզիններ): Ցածր ստանդարտի բանկետներ կազմակերպելիս ալկոհոլային խմիչքները բերում է պատվիրատուն:

## Բանկետների դասակարգում
# Սեղանի մոտ կերակուրների մատուցման մեթոդի համաձայն, այն կազմակերպվում է նստած կամ կանգնած տարբերակով:    
# Ըստ սպասարկմանը անձնակազմի մասնակցության.
#* ամբողջական՝ երբ բոլոր գործողությունները (ապրանքների ընդունումը, դրանք սրահ հասցնելը, սննդի և խմիչքի մատուցումը, սպասքը մաքրելը և այլն) իրականացվում են մատուցողների կողմից, որն ապահովում է սպասարկման ավելի բարձր մշակույթ,
#* մասնակի՝ երբ հյուրերին են փոխանցվում մի շարք գործառույթներ (սննդի փոխանցում, բաժակներ լցնել), ինչը արագացնում է սպասարկման գործընթացը և կրճատում սպասարկող անձնակազմի թիվը,   
# Ըստ սննդի և խմիչքների տեսականու.
#* ընդհանուր նշանակության,
#* հատուկ նշանակության (բանկետ-թեյ, բանկետ-կոկտեյլ, բանկետ- ֆուրշետ),
#* համակցված (կոկտեյլ-ֆուրշետ, ֆուրշետ-սուրճ, կոկտեյլ-ֆուրշետ -սուրճ) և այլն։

;Կախված ծառայության ձևից.
#Սեղանի շուրջ բանկետը մատուցողի ամբողջական սպասարկմամբ, սպասարկման ամենաբարդ և պատասխանատու ձևն է, այդ իսկ պատճառով աշխատում են ամենաորակյալ և փորձառու մատուցողները և սպասարկման աշխատանքները կոորդինացնող  անձիք:
#Հանդիսության բոլոր մասնակիցները նստում են գեղեցիկ զարդարված սեղանի շուրջ, որի վրա նախուտեստներ, ուտեստներ կամ խմիչքներ դրված չեն, դրանք մատուցում են մատուցողները՝ «հյուրասիրությամբ»։ Սեղանի մոտ բանկետ մասնակի սպասարկմամբ՝ սովորաբար կազմակերպվում է այն դեպքում, եթե  այն  կրում է ընկերական կամ ընտանեկան բնույթ։ Դա կարող է լինել նախաճաշ, ճաշ, ընթրիք կամ պարզապես հյուրասիրություն որևէ իրադարձության պատվին՝ նշանակալից ամսաթիվ, տարեդարձ, ընկերական հանդիպում, հարսանիք և այլն:
#Բանկետ - ֆուրշետը  կազմակերպվում է ինչպես պաշտոնական ընդունելությունների, այնպես էլ տարբեր տարեդարձերի, ընտանեկան տոնակատարությունների և այլ տոնական միջոցառումների ժամանակ: Որպես կանոն, ֆուրշետային բանկետը սկսվում է ժամը 18-ից 20-ին և տևում է 1,5-2, (հարսանեկան բանկետի դեպքում՝ 2-2,5) ժամ։

## Բանկետների կազմակերպման կարգ
Բանկետների սպասարկման համար ճաշատեսակների և սպասքի քանակը հաշվարկվում է ճաշացանկի համաձայն: Միաժամանակ հաշվի է առնվում, որ ճաշատեսակները և խորտիկները սեղանին պետք է դրվեն  յուրաքանչյուր 1,5-ից 2,0 մետր  հեռավորության վրա: Հաշվարկվում են նաև սպասքի և անհատական օգտագործման պարագաների պահանջարկը, կերակրի մատուցման  համար՝ հաշվի առնելով 15-20 տոկոսի չափով պահուստը։
Ճաշատեսակների մատուցումը և սեղանի սպասքավորումը՝ կիրառվում է սեղանների նախնական սպասքավորում, որը լրացնում է դահլիճի ինտերիերը:
* Սառը նախուտեստների (աղցաններ, կտրտած մսային ուտեստներ) մատուցումը-մատուցվում է խավարտի (կարտոֆիլ, բանջարեղեն) հետ, սոուսով: Գաստրոնոմիական սննդամթերքը մատուցվում է բնական տեսքով խավարտի հետ: Ձկան ուտեստներն ու խորտիկները մատուցվում են սկուտեղների, օվալաձև ափսեների, սալաթամանների վրա, ճաշատեսակները նախապես հովացվում են։ Այնուհետև կատարվում է  հյուրերի նստեցումը սեղանի մոտ։
* Ապերիտիվը և բանկետի մեկնարկի հանդիսավոր հայտարարությունը կենացներով։
* Տաք ուտեստների մատուցումը՝   տաք ուտեստների տեսականին բազմազան է ինչպես ապրանքատեսակների, այնպես էլ դրանց խոհարարական մշակման եղանակների առումով։
* Աղանդերի մատուցումը կազմակերպվում է ճաշի կամ ընթրիքի վերջում՝ տաք կամ սառը վիճակում: Քաղցր ուտեստները նույնպես մատուցվում են տաք կամ սառը վիճակում։ Տաք քաղցր ուտեստների մատուցման ջերմաստիճանը 75 oC է։ Սառը քաղցր ուտեստներն ունեն 10-14 oC  ջերմաստիճան։

Ուտեստներ և խմիչքներ՝
* Կոկտեյլ
* Մեկ գավաթ շամպայն
* Մեկ գավաթ գինի
* Մեկ գավաթ գինի պանրով
* Սուրճ
* Ֆոնդյու

## Ծանոթագրություններ

Կատեգորիա:Իրադարձություններ
Կատեգորիա:Ծառայությունների ոլորտ
Կատեգորիա:Հավաքույթներ
Կատեգորիա:Միջոցառումներ
Կատեգորիա:Սննդամթերք
Կատեգորիա:Սննդի և ըմպելիքի մշակույթ